**IŠPLĖSTINIS IŠVAŽIUOJAMASIS NACIONALINĖS ŠEIMOS TARYBOS POSĖDIS UTENOS APSKRITYJE, SKIRTAS NEPILNAMEČIŲ PRIKLAUSOMYBĖS PROBLEMAI**

„Nepilnamečių alkoholio ir kitų psichotropinių medžiagų vartojimas, prevencijos ir efektyvios intervencijos galimybės savivaldybėse ir Lietuvoje. Tarpinstitucinio bendradarbiavimo stiprinimas“

2022 m. rugsėjo 23 d.

Utena

**Susitikimo tikslas** – plėtoti šeimos politikos formavimo galimybes per šeimos tarybų/komisijų veiklą, kuriant šeimai palankią aplinką savivaldybėse, regioniniu ir nacionaliniu mastu, pasidalinti gerąja veiklos patirtimi, įtraukiant šeimų bei su šeimomis dirbančių organizacijų atstovus, stiprinant šeimų interesų atstovavimo iniciatyvas.

Išplėstiniame išvažiuojamajame posėdyje Nacionalinė šeimos taryba kartu su Utenos apskrities savivaldybių šeimos tarybų/komisijų ir  narkotikų kontrolės komisijų nariais sieks nagrinėti kylančias nepilnamečių priklausomybės problemas, plėtojant tarpinstitucinio bendradarbiavimo stiprinimo galimybes.

Susitikime kviečiame dalyvauti Utenos apskrities savivaldybių Šeimos tarybų/komisijų narius bei narkotikų kontrolės komisijos narius.

Susitikimas vyks Utenos rajono savivaldybėje (Utenio a. 4, Utena), 326 kab. (posėdžių salė III a.)

|  |  |  |
| --- | --- | --- |
| **Laikas** | **Pavadinimas** | **Pranešėjas** |
| 9:30–10:00 | *Registracija, pasitikimo kava*  |
| **I dalis: Šeima ir nepilnamečių priklausomybės problemos** |
| 10:00–10:20 | Sveikinimo žodis  | Utenos rajono savivaldybės Meras,Nacionalinės šeimos tarybos pirmininkė dr. R. Jurkuvienė |
| 10:20-10:50 | Nepilnamečių alkoholio ir kitų psichotropinių medžiagų vartojimas Lietuvoje. Kylančių problemų spektras. | Valstybinės vaiko teisių ir įvaikinimo tarnybos direktorė Ilma Skuodienė |
| 10:50–11:20 | Sergamumo alkoholio ir kitų psichotropinių medžiagų priklausomybe analizė Utenos rajono savivaldybėje. Prevencija ir efektyvios intervencijos galimybės. | Dalia Vilkauskienė - Nacionalinės šeimos tarybos narė, Utenos rajono savivaldybės šeimos komisijos pirmininkė |
| 11:20-11:30 | Vieno vaiko istorija-pagalbos sistemos efektyvumo analizė per atvejo analizę | Atvejo pateikėja |
| 11:30–12:00 | *Pertrauka* |
| **II dalis: Pasidalinimas veiklos patirtimi, problemos sprendimo galimybės** |
| 12:00-13:00 | Darbas grupėse, moderuojant diskusiją | Grupių moderatoriai atsakingi už grupės diskusijas |
| 13:00-13:40 | Grupinio darbo pristatymas, renginio apibendrinimas | Grupių vedėjai, Utenos rajono savivaldybės šeimos komisijos ir Nacionalinės šeimos tarybos pirmininkės |